Αντιλήψεις των εκπαιδευτικών φυσικής αγωγής πρωτοβάθμιας και δευτεροβάθμιας εκπαίδευσης για τη χρήση της τηλεκπαίδευσης στο μάθημα της φυσικής αγωγής
Creators: name: Ψώχιου Ελένη  Ηλία
Publisher: name: Aristotle University of Thessaloniki
Year: 2021
Subjects: Τηλεκπαίδευση
Διαθεωρητικό μοντέλο
Ενοποιημένο μοντέλο
Distance education
Ιntegrative model
Τranstheoretical model

description: Οι εκπαιδευτικοί φυσικής αγωγής (ΕΦΑ) που υπηρετούν σε σχολεία της πρωτοβάθμιας και δευτεροβάθμιας εκπαίδευσης της χώρας μας, κλήθηκαν να χρησιμοποιήσουν αποκλειστικά την τηλεκπαίδευση στο μάθημα της φυσικής αγωγής λόγω της εμφάνισης του COVID-19. Η απότομη μετάβαση από την παραδοσιακή και δια ζώσης διδασκαλία του μαθήματος, στην εξ αποστάσεως διδασκαλία με τη χρήση των τεχνολογιών της πληροφορίας και της επικοινωνίας, δημιούργησε τις αντιλήψεις των ΕΦΑ σε σχέση με τη χρήση της τηλεκπαίδευσης στο μάθημά τους. Σκοπός της παρούσας μελέτης είναι να εξετασθούν αυτές οι αντιλήψεις για να διαπιστωθεί πόσο έτοιμοι είναι να υποδεχτούν και να προσαρμοστούν στα δεδομένα της νέας εκπαιδευτικής πραγματικότητας. Το δείγμα της έρευνας αποτέλεσαν 211 ΕΦΑ πρωτοβάθμιας και δευτεροβάθμιας εκπαίδευσης οι οποίοι συμπλήρωσαν ένα ερωτηματολόγιο για την εκτίμηση των αντιλήψεών τους και την εκτίμηση των σταδίων αλλαγής της συμπεριφοράς που βρίσκονται, σε σχέση με τη χρήση της τηλεκπαίδευσης στο μάθημα της φυσικής αγωγής. Τα αποτελέσματα της ανάλυσης παλινδρόμησης έδειξαν ότι η ισχύς των παραγόντων ελέγχου των ΕΦΑ δεν αποτελεί σημαντικό προβλεπτικό παράγοντα για τον αντιληπτό έλεγχο συμπεριφοράς, των ΕΦΑ. Οι συμπεριφορικές πεποιθήσεις αποτελούν σημαντικό προβλεπτικό παράγοντα για τη στάση των ΕΦΑ ως προς τη χρήση της τηλεκπαίδευσης, ενώ η παρακίνηση για συμμόρφωση δεν αποτελεί σημαντικό προβλεπτικό παράγοντα για την υποκειμενική νόρμα. Οι παράγοντες που είναι στατιστικά σημαντικοί για την πρόθεση σχετικά με την τηλεκπαίδευση στο μάθημα της ΦΑ είναι η υποκειμενική νόρμα, η στάση και η περιγραφική νόρμα. Ο αντιληπτός έλεγχος συμπεριφοράς φαίνεται ότι δεν επηρεάζει την πρόθεση για τηλεκπαίδευση στη ΦΑ. Τα αποτελέσματα της ανάλυσης διακύμανσης έδειξαν ότι οι αντιλήψεις των ΕΦΑ στα στάδια της προετοιμασίας, της δράσης και της διατήρησης στο στάδιο του προσυλλογισμού, είναι θετικές ενώ στα υπόλοιπα στάδια είναι αρνητικές. Αυτό πιθανά να σημαίνει ότι τα άτομα που βρίσκονται στο στάδιο του προσυλλογισμού έχουν μια ιδεαλιστική αντίληψη για τη χρήση της τηλεκπαίδευσης
description: Physical education teachers (PET) serving in primary and secondary schools in our country were invited to use exclusively distance learning in the physical education class due to the emergence of COVID-19. The abrupt transition from the traditional and lifelong teaching of the course, to the distance teaching with the use of information and communication technologies, created the perceptions of the PET in relation to the use of distance learning in their course. The purpose of this study is to examine these perceptions to determine how ready they are to receive and adapt to the data of the new educational reality. The sample of the research consisted of two hundred and eleven PET of primary and secondary education, who were asked to complete a questionnaire to assess their perceptions and assess the stages of behavior change in relation to the use of distance learning in physical education. The results of the regression analysis showed that the power of the PET control factors is not an important predictor for the perceived behavior control of the physical education teachers. Behavioral beliefs are an important predictor of attitude, while motivation for compliance is not an important predictor of subjective norm. The factors that are statistically important for the intention regarding the distance learning in the physical education course are the subjective norm, the attitude, and the descriptive norm. Perceived behavioral control does not seem to affect the intention for distance learning in the physical education. The results of the analysis of variance showed that the perceptions of physical education teachers in the stages of preparation, action, and maintenance in the stage of precontemplation, are positive while in the other stages are negative. This probably means that people in the pre-contemplation stage have an idealistic view of the use of distance learning